Sanebimɔi ni Biblia lɛ Eha Hetoo
Mɛɛ gbɛ nɔ wɔnáa Yesu gbele lɛ he sɛɛ?
Beni Nyɔŋmɔ bɔ adesai lɛ, eyiŋtoo ji ni amɛhi shikpɔŋ lɛ nɔ kɛya naanɔ ni hela mɔɔɔ amɛ lɛ, amɛgbooo hu. Shi, Adam, ni ji klɛŋklɛŋ gbɔmɔ lɛ, gbo Bɔlɔ lɛ nɔ toi, ni enɛ ha naanɔ wala he hiɛnɔkamɔ lɛ ŋmɛɛ lɛ. Akɛ Adam seshibii lɛ, wɔná gbele akɛ gboshinii. (Romabii 5:8, 12; 6:23) Yehowa, ni ji anɔkwa Nyɔŋmɔ lɛ, tsu Yesu, ni ji e-Bi lɛ lɛ, kɛba shikpɔŋ lɛ nɔ ni ebagbo koni adesai aná hiɛnɔkamɔ ni ŋmɛɛ Adam lɛ ekoŋŋ.
Yesu gbo bɔni afee ni adesai anyɛ ahi shi kɛya naanɔ. Kɛ́ okwɛ lɛ, ani efeŋ miishɛɛ akɛ wɔɔhi shikpɔŋ lɛ nɔ kɛya naanɔ?
Yesu gbele lɛ hewɔ lɛ, abaanyɛ akɛ wɔhe eshai ake wɔ ni wɔná naanɔ wala. Biblia lɛ haa wɔnaa bɔ ni shikpɔŋ nɔ shihilɛ baafee beni gbɔlɛ, hela, kɛ gbele bɛ dɔŋŋ.
Mɛni esa akɛ wɔfee kɛkai Yesu gbele lɛ?
Gbi gbɛkɛ ni enɔ jetsɛremɔ lɛ abaagbe Yesu lɛ, ekɛɛ ekaselɔi lɛ akɛ amɛye gbi jurɔ ko ni bɛ haŋtsii ni amɛkɛkai egbele lɛ. Kɛ́ wɔkai Yesu gbele lɛ yɛ nakai gbɛ nɔ daa afi lɛ, ehaa wɔsusuɔ suɔmɔ ni nɔ bɛ ni Yesu kɛ Yehowa yɔɔ kɛha adesai lɛ he waa.
Afi nɛɛ, Yesu gbele lɛ Kaimɔ lɛ baagbee Ju, April 14, beni hulu enyɔ shi. Wɔmiifɔ̃ bo nine ni ofata Yehowa Odasefoi ni yɔɔ he ni oyɔɔ lɛ ahe kɛye gbi jurɔ nɛɛ.
Ekrokromɛi Hu Nɛ
Yesu Gbele Lɛ Kaimɔ
Daa afi lɛ mɛi akpei abɔ kpeɔ kɛyeɔ Yesu gbele lɛ kaimɔ he gbi jurɔ. Wɔmiifɔ bo nine koni obakwɛ bɔ ni nifeemɔ ni he hiaa nɛɛ kɔɔ ohe.
Namɔ Ji Yesu Kristo?
Kanemɔ koni ole nɔ hewɔ ni atsɛɔ Yesu akɛ shiwoo Mesia lɛ, he ni ejɛ, kɛ nɔ hewɔ ni eji Yehowa Bi koome lɛ.
Kpɔmɔnɔ Lɛ
—Nyɔŋmɔ Nikeenii ni Fe Fɛɛ
Mɛni ji kpɔmɔnɔ lɛ? Mɛni obaanyɛ ofee koni oná he sɛɛ?